**Denne artikkelen har flere problemer.** Du kan hjelpe til ved **å redigere artikkelen** eller ved å diskutere problemene på **diskusjonssiden**. *(Se her ang. vedlikehold av artikler)*
Artikkelen inneholder utdatert informasjon om ruter og busskorrespondanser og mangler informasjon om nåværende operatør
 
 *(Når kan du fjerne denne malen?)*

Ferjekaien i Forsand som ble brukt av trekantsambandet Lauvvik-Oanes-Forsand. (2005)
**Høgsfjordsambandet** (Lauvvik–Oanes-sambandet) er et ferjesamband som krysser Høgsfjorden mellom Lauvvik og Oanes. 

Sambandet ble opererert til desember 2022 av Boreal Sjø med MF «Petter Dass». Rederiet Fartøysdrift AS har planer om ny oppstart 2. juni 2023 med ferja MF «Svelviksund». Før åpningen av Lysefjordbrua i desember 1997 var også Forsand en del av ferjesambandet (trekantsambandet Lauvvik-Oanes-Forsand). Før åpning av Ryfast i 2019 var ferjesambandet en del av riksvei 13.

Historie
--------

Sambandet over Høgsfjorden ble startet av AS Høgsfjord Rutelag rundt pinsen 1962. Det var bilferjen MF «Høgsfjord» som trafikkerte sambandet. 

I 1966 kjøpte AS Høgsfjord Rutelag ferjen «Kleppestø» fra Rutelaget Askøy-Bergen AS og gav den navnet «Oanes». «Høgsfjord» fortsatte å supplere «Oanes» på dager med særlig høy trafikk.

1. januar 1976 overtok Det Stavangerske Dampskibsselskab AS Høgsfjord Rutelags båter og båtruter, og dermed også Høgsfjordsambandet med ferjer.

I juli 1978 fikk Stavangerske overlevert nybygde MF «Høgsfjord». Denne hadde kapasitet på 40 personbiler og avløste begge de eldre ferjene.

Nye «Høgsfjord» holdt det gående i sambandet frem til 1990. Da overtok MF «Frafjord» før en ny MF «Høgsfjord» ble satt i drift i 1992. 

I 2008 vant Tide Sjø anbudskonkurransen for sambandet. Ferjen MF «Høgsfjord» gikk ut av drift 1. januar 2010. Ferjen MF «Finnøy»  gikk ut av drift 1. januar 2020, da Boral Sjø overtok driften av sambandet og satte inn MF Bjørnefjord.

Frem til 2019 var ferjesambandet del av riksvei 13. Samme dag som Ryfast ble åpnet, ble riksvei 13 lagt om til de nye tunnelene og ferjen Lauvvik-Oanes ble lagt ned. Etter noe tid tok startet Boreal kommersiell rute for å forbinde den tidligere riksveien med det som nå var blitt fylkesvei 523 i Strand med fylkesvei 508 i Sandnes.. Tunnelene var uten bompenger en lang periode etter åpning. Dette gjorde at det var sviktende passasjergrunnlag for Boreal som dermed ikke klarte å holde ruten åpen gjennom vinteren.

I 2023 tok MF Svelviksund over privatruten.

Ferjer i Høgsfjordsambandet
---------------------------

* 2023 – MF «Svelviksund» 20 PBE
* 2021–2022 MF «Petter Dass» 70 PBE
* 2020–2020 MF «Preikestolen» 105 PBE
* 2020–2020, MF «Bjørnefjord» 105 PBE
* 2010–2020, MF «Finnøy», 110 PBE
* 1992–2010, MF «Høgsfjord», 75 PBE
* 1990–1992, MF «Frafjord», 60 PBE
* 1978–1990, MF «Høgsfjord» (nå M/F «Rygerfjell»), 40 PBE
* 1966–1978, MF «Oanes», 22 PBE
* 1962–1978, MF «Høgsfjord», 12 PBE

Referanser
----------

1. ↑  Stavanger Aftenblad – nettutgave – Fortsetter driften i Rogaland Arkivert 17. juni 2008 hos Wayback Machine.
2. ↑  Rutetabell Oanes-Lauvvik norled.no
3. ↑  Fadnes, Jon Kristian (20. januar 2020). «Boreal Sjø tar grep på Høgsfjorden». *Boreal* **(norsk)**. Arkivert fra originalen 3. februar 2020. Besøkt 3. februar 2020.
4. ↑  Telefon 915 55 888. «Preikestolfergen startpage». *Preikestolfergen*. Besøkt 3. februar 2020.
5. ↑  «Bjørnefjord blir fergen på Høgsfjorden – Dfly» **(engelsk)**. 8. november 2019. Besøkt 3. desember 2023.
6. ↑  Vegreferanse i Nasjonal vegdatabank: 1130 Ps5000 hp1 m1922
7. ↑  Rute 1024 Lauvvik - Oanes: MF Preikestolen går inn i ruteproduksjon Lauvik-Oanes fra i dag den 11.10.2020 Arkivert 23. oktober 2020 hos Wayback Machine.. boreal.no. Besøkt 21. oktober 2020.

Eksterne lenker
---------------

* Rutetider MF Svelviksund 2023

| * v
* d
* r
Ferjesamband i Rogaland |
| --- |
| 
* Mortavika-Arsvågen
* Lauvvik-Oanes
* Fjelberg–Sydnes–Utbjoa–Skjersholmane
* Fogn–Judaberg–Nedstrand–Jelsa
* Haugesund–Utsira
* Hjelmeland–Nesvik–Skipavik
* Kvitsøy-Mekjarvik
* Ryfylkeruten
* Stavanger-Vassøy

 |  |
| Nedlagt | 
* Skudeneshavn-Mekjarvik
* Sand-Ropeid
* Stavanger-Tau

 |

|  |  |
| --- | --- |
| Oppslagsverk/autoritetsdata | Nasjonal vegdatabank
 |